stanford-oval/wikipedia huggingface dataset:
Kimmo Karttunen

Kimmo Lauri Karttunen (27. maaliskuuta 1934 Viipuri – 30. toukokuuta 2000 Helsinki) toimi Lapuan kauppalan- ja kaupunginjohtajana vuosina 1968–1992.
Karttunen suoritti oikeustieteen kandidaatin tutkinnon toukokuussa 1963 ja sai varatuomarin arvonimen toukokuussa 1966. Hän toimi Mäntyharjun tuomiokunnan notaarina 1963-1964 ja Heinolan kaupunginsihteerinä 1964–1968.
Lapuan kauppalan- ja kaupunginjohtajana Karttunen toimi 1968–1992. Hän jäi eläkkeelle keväällä 1992. Karttunen sai kaupunkineuvoksen arvonimen jäätyään eläkkeelle 1992.
| 0 | 1 | 2 | 3 |
| --- | --- | --- | --- |
|  | Edeltäjä: Heimo Ylihärsilä | Lapuan  kauppalan/kaupunginjohtaja 1968–1992 | Seuraaja: Paavo Latva-Rasku |
Keskikylän kansakoulu

Keskikylän kansakoulu voi tarkoittaa seuraavia kansakouluja:
Keskikylän kansakoulu (Jalasjärvi)
Keskikylän kansakoulu (Karijoki)
Keskikylän kansakoulu (Muolaa)
Keskikylän kansakoulu (Pyhäjoki)
Keskikylän kansakoulu (Saloinen)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keskikylän kansakoulu”, voi hakea sivunnimihaulla, laajalla sivunnimihaulla tai tekstihaulla.
Reflection (Redraman albumi)

| Reflection Redrama |
| --- | --- | --- |

Studioalbumin tiedot
 Julkaistu: 28. helmikuuta 2014
 Formaatti: CD, digitaalinen
 Tyylilaji: rap, pop
 Kesto: 44.06
 Levy-yhtiö: Sony Music
Listasijoitukset
  Suomen virallinen lista: 8.
Redraman muut julkaisut
| Pakkå ruåtsi 2011 | Reflection 2014 |   |
Singlet albumilta Reflection
 ”Kickstart” Julkaistu: helmikuu 2012  ”Dumb!” Julkaistu: marraskuu 2012  ”Clouds” Julkaistu: toukokuu 2013  ”Let Go” Julkaistu: tammikuu 2014
Reflection on suomalaisartisti Redraman neljäs studioalbumi. Sony Music julkaisi sen 28. helmikuuta 2014. Reflection nousi julkaisuviikollaan Suomen virallisen albumilistan kahdeksannelle sijalle, joka on myös sen paras sijoitus. Albumi myi kultaa Suomessa.
Redrama on kertonut albumin olleen julkaisuvalmis jo keväällä 2013, mutta koska hän halusi tehdä levylle lisää kappaleita, sen julkaisu viivästyi vuodelle 2014.
Albumilta on julkaistu singlenä kappaleet "Kickstart", "Dumb!", "Clouds" sekä "Let Go". "Clouds" ja "Let Go" ovat nousseet parhaimmillaan Suomen soitetuimmiksi radiokappaleiksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Now | Redrama, Henri Lanz | 3.39 |  |  |  |  |  |  |
| 2. | Got This | Redrama | 4.11 |  |  |  |  |  |  |
| 3. | Kickstart | Redrama, Henri Lanz | 3.44 |  |  |  |  |  |  |
| 4. | Angel | Redrama, Henri Lanz | 3.50 |  |  |  |  |  |  |
| 5. | Clouds (Explicit Version) (mukana A. J. McLean) | Redrama, Henri Lanz | 3.52 |  |  |  |  |  |  |
| 6. | Devil | Redrama, Henri Lanz | 3.33 |  |  |  |  |  |  |
| 7. | Real (mukana Lazee) | Redrama, Henri Lanz, Mawule Kulego | 3.43 |  |  |  |  |  |  |
| 8. | Flight Mode | Redrama, Henri Lanz, J. Olsson | 2.49 |  |  |  |  |  |  |
| 9. | Let Go (Explicit Version) (mukana Kristinia DeBarge) | Redrama, Henri Lanz | 4.07 |  |  |  |  |  |  |
| 10. | Dumb! | Redrama, Henri Lanz | 3.34 |  |  |  |  |  |  |
| 11. | Awake | Redrama | 3.51 |  |  |  |  |  |  |
| 12. | Turn Around | Redrama | 3.13 |  |  |  |  |  |  |
Arvostelut

Keskisuomalainen: negatiivinen
Me Naiset:
Smackthejack.net:
Soundi:
Kimmo Kananen

Kimmo Kananen (s. 11. joulukuuta 1980 Lahti) on suomalainen pyöräilijä.
Kananen kilpaili maantiepyöräilyssä ammattilaisena vuosina 2002–2006. Hän edusti ensin kaksi vuotta Mälarenergi-joukkuetta, kauden 2004 toista ruotsalaisjoukkuetta Bianchi Nordicia ja vuodet 2005–2006 puolalaista Amore & Vita -tallia. Hän voitti vuonna 2004 Ringerike GP:n kokonaiskilpailun ja neljännen etapin sekä Lauri Ausin muistokilpailun.
Kananen on voittanut maantiepyöräilyn kriteriumajon Suomen-mestaruuden 2002 ja 2009. Ratapyöräilyssä hän on voittanut Suomen-mestaruuden joukkuetakaa-ajossa 2000, 2002 ja 2004 sekä joukkuesprintissä 2003 ja 2004. Hän on myös cyclocrossin Suomen-mestari vuodelta 2008.
Kimmo Kalela

Kimmo Risto Erkki Kalela (s. 7. lokakuuta 1941 Helsinki) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.
Kalelan vanhemmat olivat professori Erkki Kalela, aiemmin Cajander, ja Marjatta Saarinen. Hän avioitui 1967 Sari Annukka Karhusen kanssa. Kalela tuli ylioppilaaksi Munkkiniemen yhteiskoulusta 1961 ja valmistui diplomi-insinööriksi puunjalostustekniikan alalta Teknillisestä korkeakoulusta 1967. Hän oli Metsäliiton Selluloosa Oy:n Kirkniemen tehtaan käyttöinsinööri Lohjalla 1967–1968 ja projekti-insinööri 1970–1973, Savon Sellu Oy:n käyttöinsinööri Kuopiossa 1969–1970, Jaakko Pöyry Engenharia Ltda:n projektijohtaja Sao Paulossa Brasiliassa 1974–1978 ja Tervakoski Oy:n tuotantojohtaja ja varatoimitusjohtaja 1978–1986.
Enso-Gutzeit Oy:n, vuodesta 1996 Enso Oy ja vuodesta 1998 Stora Enso Oyj, Summan tehtaan paikallisjohtaja Kalela oli 1986–1991, yhtiön hallituksen varajäsen 1989–1990, jäsen 1991–1998, yritysstrategiasta ja liiketoiminnan kehittämisestä vastannut johtaja 1998–2001 ja Suomen aluejohtaja 2001. Enso Publication Papers Oy:n toimitusjohtaja ja hallituksen jäsen Kalela oli 1991–1999. Hänellä on ollut myös useita liike-elämän ja muita kotimaisia ja kansainvälisiä asiantuntija- ja luottamustehtäviä. Teollisuusneuvoksen arvonimen Kalela sai 2001.
Kei-auto

Jotkut kei-autot ovat urheilullisia.
Kei-auto on japanilainen pienten ajoneuvojen luokka. Nämä pienet ajoneuvot ovat erittäin suosittuja Japanissa, mikä johtuu kei-autojen verotuseduista. Kei-autot suunnitellaan hyvin tarkasti japanilaisia säädöksiä ja markkinoita silmällä pitäen.
Kei-autojen mitat

Kei-autojen mitat on tiukasti säädelty:
Moottorin iskutilavuus saa olla enintään 660 cm3.
Moottorin teho saa olla enintään 47 kW.
Ajoneuvon leveys saa olla enintään 1,48 m.
Ajoneuvon pituus saa olla enintään 3,4 m.
Ajoneuvon korkeus saa olla enintään 2,0 m.
Kritiikkiä

Kei-autojen luokka on Japanin kansallinen autoluokka, ja se on niin tarkasti määritelty, että määrittely itsessään suojaa Japanin automarkkinoita ulkomaisten valmistajien tuotteilta.
Rion yö

| Rion yö |
| --- | --- |

Ohjaaja:  Ville Salminen
Käsikirjoittaja:  Inkeri Marjanen Toivo Kauppinen (Topias)
Perustuu:  Unto Koskelan runoon ”Kuubalainen serenadi” (1930)
Tuottaja:  T. J. Särkkä
Säveltäjä:  Harry Bergström
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Ville Salminen
Koreografi:  Kaarlo Hiltunen
Pääosat:  Assi Nortia Leif Wager Tapio Rautavaara Lasse Pöysti
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1951
Kesto:  75 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Rion yö  on Ville Salmisen ohjaama suomalainen elokuva vuodelta 1951. Inkeri Marjasen käsikirjoitus perustuu Unto Koskelan runoon ”Kuubalainen serenadi” (1930), jonka on säveltänyt suosituksi yhteislauluksi Juhani Pohjanmies. Elokuvassa tapahtumat on siirretty Kuubasta Brasiliaan Rio de Janeiroon.  Tarinassa kolme merimiestä pelastavat valkoisen orja­kaupan kynsiin joutuneen Carmenin ja onnistuvat myös tuhoamaan huumekoplan. Harry Bergströmin musiikki palkittiin Jussilla.
Näyttelijät

| 0 | 1 | 2 |
| --- | --- | --- |
|  Assi Nortia  | … |  Carmen Conchita   |
|  Leif Wager  | … |  Leka   |
|  Tapio Rautavaara  | … |  Tapsa   |
|  Lasse Pöysti  | … |  Lasse   |
|  Ville Salminen  | … |  Don José, ”Valkoinen Kuolema”   |
|  Rauni Luoma  | … |  Donna Lola   |
|  Reino Valkama  | … |  Joonas   |
|  Yrjö Ikonen  | … |  Miguel   |
|  Rakel Laakso  | … |  neekerinainen   |
|  Kaarlo Wilska  | … |  poliisi   |
|  Kauko Vuorensola  | … |  Don Josén apuri   |
|  Veikko Linna  | … |  kokki   |
|  Oke Tuuri  | … |  Pedro   |
|  Matti Lehtelä  | … |  neekeri   |
|  Otto Noro  | … |  vanginvartija   |
|  Birger Kortman  | … |  yökerhon piccolo   |
|  Kalle Peronkoski  | … |  poliisiupseeri   |
|  Leo Lähteenmäki  | … |  Riolainen mies   |
|  Mauri Jaakkola  | … |  vahtimestari   |
|  Pentti Siimes  | … |  poliisi   |
|  Pentti Valkeala  | … |  poliisi   |
Tuotanto

Aiheen elokuvausoikeudet olivat Suomi-Filmillä, joten esimerkiksi tapahtumat on siirretty Kuubasta Brasiliaan Rio de Janeiroon. Kehyskertomusta muokattiin, mutta koska laulun saattoi esittää oikeuksia loukkaamatta, tarinaan upotettiin revyykohtaus, jossa laulu esitettiin.
Elokuvassa on vain kaksi lyhyttä ulkokuvaa, minkä vuoksi lavastuksiin kiinnitettiin paljon huomiota.
Arviot

Aikalaisarvioissa elokuva sai kiitosta melkeinpä pelkästään tansseista, mutta myös Assi Nortia ulkonäöstään. Kielteisesti tansseja arvioi ainoastaan Hans Kutter (Hufvudstadsbladet), joka piti niitä laadultaan hyvin epätasaisina.
Khalifa St. Fort

| Mitalit> Maa:  Trinidad ja Tobago.Naisten yleisurheilu.MM-kilpailut  | Mitalit> Maa:  Trinidad ja Tobago.Naisten yleisurheilu.MM-kilpailut  | Mitalit> Maa:  Trinidad ja Tobago.Naisten yleisurheilu.MM-kilpailut  | Maa:  Trinidad ja Tobago> Naisten yleisurheilu. |
| --- | --- | --- | --- |
|  Pronssia | Peking 2015 | 4 × 100 metriä |  |
Khalifa St. Fort  (s. 13. helmikuuta 1998) on trinidadtobagolainen pikajuoksija.
St. Fort juoksi Pekingin MM-kilpailuissa 2015 alkuerissä ankkurina Trinidad-Tobagon 4 × 100 metrin viestijoukkueessa. Alkuerien aika oli sen hetkinen maan ennätys. Hänet korvattiin finaalissa, jossa Trinidad-Tobago juoksi pronssille, Semoy Hackettilla. St. Fort sai kuitenkin mitalin alkueräjuoksunsa ansiosta. Rion olympialaisissa 2016 Trinidad-Tobago sijoittui viidenneksi 4 × 100 metrin viestissä, jossa St. Fort juoksi joukkueen ankkurina. Lontoon MM-kilpailuissa 2017 hän karsiutui 100 metrin alkuerissä ja sijoittui pikaviestissä kuudenneksi.
Vuoden 2015 alle 18-vuotiaiden maailmanmestaruuskisoissa Calissa Kolumbiassa St. Fort sai hopeaa 100 metrin juoksussa ajalla 11,19 s. Vuonna 2016 alle 20-vuotiaiden maailmanmestaruuskisoissa Bydgoszczissa Puolassa St. Fort oli pronssilla ajalla 11,18 s.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 11,06 | Port of Spain | 24. kesäkuuta 2017 |
| 200 m | 23,31 | Port of Spain | 24. kesäkuuta 2018 |
Keskikylä

Suomessa on useita Keskikylä -nimisiä kyliä:
Keskikylä, kylä Alahärmässä
Keskikylä, kylä Alavudella
Keskikylä, kylä Anjalankoskella
Keskikylä, kylä Hailuodossa
Keskikylä, kylä Heinolassa
Keskikylä, kylä Hirvensalmella
Keskikylä, kylä Jalasjärvellä
Keskikylä, kylä Joensuussa
Keskikylä, kylä Kankaanpäällä
Keskikylä, kylä Karijoella
Keskikylä, kylä Kyyjärvellä
Keskikylä, kylä Laihialla
Keskikylä, kylä Lehtimäellä
Keskikylä, kylä entisessä Muolaan kunnassa luovutetulla alueella
Keskikylä, kylä Pieksämäellä
Keskikylä, kylä Pyhäjoella
Keskikylä, kylä Rantasalmella
Keskikylä, kylä Rääkkylässä
Keskikylä, kylä Siikajoella
Keskikylä, kylä Sodankylällä
Keskikylä, kylä Tyrnävällä
Keskikylä, kylä Yli-Iissä
Keskikylällä voidaan tarkoittaa myös kylän keskiosia tai kyläkeskustaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keskikylä”, voi hakea sivunnimihaulla, laajalla sivunnimihaulla tai tekstihaulla.
Keuhkosairausoppi

Kaaviokuva ihmisen hengityselimistä, niiden osista ja toiminnoista.
Keuhkosairausoppi eli pulmonologia (latinasta pulmō, -ōnis "keuhko" ja kreikkalainen loppuliite -λογία -logía "tutkimus") tai pneumologia on lääketieteen erikoisala, joka käsittelee hengitysteiden sairauksia.
Pulmonologiaa pidetään sisätautien haarana, ja se liittyy tehohoitolääketieteeseen. Hengitystiesairauspotilaat voivat tarvita elintoimintojen ylläpitämistä ja hengityskonetta. Pulmonologit ovat erikoistuneet sairauksiin, kuten keuhkokuumeeseen, astmaan, tuberkuloosiin ja keuhkolaajentumaan.
Historia

Yksi ensimmäisistä keuhkosairausopin kannalta merkityksellisistä löydöistä oli keuhkoverenkierron löytäminen. Alun perin ajateltiin, että sydämen oikealle puolelle ulottuva veri kulki väliseinän pienien "huokosten" kautta vasempaan puoleen hapetettavaksi, kuten Galenos esitti 100-luvulla; kuitenkin keuhkoverenkierron löytäminen kumoaa tämän teorian. 1300-luvun anatomisti ja fysiologi Ibn al-Nafis teorioi tarkasti, ettei sydämen kahden puolen (kammioiden) välillä ollut "suoraa" kulkua. Hän uskoi, että veren on kuljettava keuhkovaltimon läpi, keuhkojen läpi ja takaisin sydämeen pumpattavaksi kehon ympärille. Monet uskovat tämän olevan ensimmäinen tieteellinen kuvaus keuhkoverenkierrosta.
Käännös suomeksi
Ringerike

Hønefossin kirkko tuhoutui tulipalossa tammikuussa 2010.
Ringerike on kunta Buskerudin läänissä Norjassa. Se sijaitsee noin 50 kilometrin päässä Oslosta. Kunnan hallinnollinen keskus on Hønefossin kaupunki. Ringeriken kunnassa oli 31 581 asukasta vuoden 2024 alussa.
Historia

Ringeriken kunta syntyi vuonna 1964, kun Holen, Tyristrandin, Hønefossin, Norderhovin, Ådalin sekä osa Flån kunnasta yhdistyivät. Vuonna 1977 Holen kunnasta tuli jälleen itsenäinen kunta.
Media

Paikallislehti Ringerikes Blad ilmestyy kolmesti viikossa.
Kuvia

Kunnantalo
Haugin kirkko
Ullerålin kirkko
Kartverketin pääkonttori
Metsä sadeilmalla (1859) on yksi Werner Holmbergin Ringerikessä maalaamista tauluista.
Ystävyyskaupungit

Lohja,  Suomi
Khalid al-Suwaidi

| Khalid Al-Suwaidi> Henkilötiedot |
| --- | --- |
Kansalaisuus:   Qatar
WRC-ura
Aktiivivuodet:  2008, 2012, 2016
Nykyinen talli:  Culture & Sport Qatar Rally Team
Kilpailuja:  9
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Jordanian ralli 2008
Viimeinen kilpailu:  Australian ralli 2016
Khalid Mohammed Al-Suwaidi (s.10. syyskuuta 1986 Doha, Qatar) on qatarilainen ralliautoilija, joka kilpailee WRC2 luokassa Qatarin valtion omistamassa Culture & Sport Qatar Rally Teamissa. Al-Suwaidi ajoi ensimmäisen WRC-osakilpailunsa Jordanian rallissa 2008 N-ryhmän Mitsubishilla. Kaudella 2012 Al-Suwaidi osallistui Saksan MM-ralliin Ford Fiesta RRC:lla. Molemmista kisoista tuloksena oli keskeytys.
Varsinaisesti Al-Suwaidi aloitti kilpailemisen MM-tasolla vuoden 2016 Meksikon MM-rallista. Al-Suwaidi osallistui kaudella seitsemään MM-osakilpailuun. Kuusi ensimmäistä kisaa hän ajoi Ford Fiesta R5:lla mutta kauden päättäneeseen Australian osakilpailuun alle vaihtui Skoda Fabia R5.
MM-rallien ohella Al-Suwaidi on ajanut joitakin IRC-sarjan osakilpailuja sekä kilpaillut aktiivisesti lähi-idän rallisarjassa, josta tuloksena on Kuwaitin rallin voitto kaudella 2012.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Culture & Sport Qatar Rally Team | Mitsubishi Lancer Evo IX | MON   | SWE   | MEX   | ARG   | JOR Kesk. | ITA   | GRE   | TUR   | FIN   | GER   | NZL   | ESP   | FRA   | JPN   | GBR   | 0 | NC |
| 2012 | Culture & Sport Qatar Rally Team | Ford Fiesta RRC | MON   | SWE   | MEX   | POR   | ARG   | GRE   | NZL   | FIN   | GER Kesk. | GBR   | FRA   | ITA   | ESP   |  |  | 0 | NC |
| 2016 | Culture & Sport Qatar Rally Team | Ford Fiesta R5 | MON   | SWE   | MEX Kesk. | ARG Kesk. | POR 20 | ITA   | POL 25 | FIN   | GER Kesk. | CHN   | FRA   | ESP   | GBR 25 |  |  | 0 | NC |
| 2016 | Culture & Sport Qatar Rally Team | Škoda Fabia R5 |  |  |  |  |  |  |  |  |  |  |  |  |  | AUS 16 |  | 0 | NC |
Kiva

Wikisanakirjassa on tähän liittyvä sananselitys: .
Kiva voi tarkoittaa seuraavia:
kiva, pueblointiaanien seremoniahuone
Kiva, yhdysvaltalainen mikrolainaorganisaatio
Kiekko-Vantaa (KiVa), vantaalainen jääkiekkoseura
Kiva Systems, automaattisia varastojärjestelmiä laativa yritys, joka on nykyään Amazon Robotics
KiVa Koulu,  koulukiusaamisen vähentämiseen ja ennaltaehkäisyyn pyrkivä toimenpideohjelma
Kiva, sukunimenä:
Ija Kiva (s. 1984), ukrainalainen runoilija
Oleh Kiva (1947–2007), ukrainalainen säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiva”, voi hakea sivunnimihaulla, laajalla sivunnimihaulla tai tekstihaulla.
Kinney

Kinney on sukunimi, joka on muun muassa seuraavilla henkilöillä:
Dick Kinney (1916–1985), yhdysvaltalainen sarjakuvakäsikirjoittaja
Emily Kinney (s. 1985), yhdysvaltalainen näyttelijä ja laulaja-lauluntekijä
Jeff Kinney (s. 1971), yhdysvaltalainen sarjakuvantekijä
John Francis Kinney (1937–2019), yhdysvaltalainen roomalaiskatolinen piispa
Sarah Kinney, yhdysvaltalainen sarjakuvakäsikirjoittaja
Sean Kinney (s. 1966), yhdysvaltalainen rumpali
Taylor Kinney (s. 1981), yhdysvaltalainen näyttelijä ja malli
Terry Kinney (s. 1954), yhdysvaltalainen näyttelijä ja teatteriohjaaja
Nimen muita merkityksiä

Kinneyn piirikunta, piirikunta Texasissa, Yhdysvalloissa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kivikkopääskykahlaaja

| Kivikkopääskykahlaaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Lari
Heimo::  Pääskykahlaajat Glareolidae
Suku::  Pääskykahlaajat Glareola
Laji::  nuchalis
Kaksiosainen nimi
 Glareola nuchalis  Gray, 1849 
Katso myös
   Kivikkopääskykahlaaja Wikispeciesissä   Kivikkopääskykahlaaja Commonsissa 
Infobox OKNimi-testi OKIUCN-testi OK: 
Kivikkopääskykahlaaja (Glareola nuchalis) on afrikkalainen rantalintu. Sen elinympäristö ulottuu Sierra Leonesta Kameruniin, Tšadiin ja Ugandaan, ja sieltä Etiopiaan ja Länsi-Keniaan, josta aina Mosambikiin ja Namibiaan saakka. Siitä tunnetaan kaksi alalajia. Lajin holotyypin kuvaili George Robert Gray Berberin läheltä Sudanista 1849.
Kehätie

Kartta pääkaupunkiseudun kehäteistä
Kehä I Espoossa
Kehätie on kaupunkia ympäröivä päätie. Usein se alun perin ympäröi rakennetun alueen ja korvasi monesti puretun kaupungin muurin paikan, mutta myöhemmin kaupunki laajeni myös sen ympärille. Joillakin kaupungeilla on useampiakin kehäteitä.  Esimerkiksi Moskovassa on useita sisäkkäisiä kehäteitä.
Kehäteiden pääasiallinen tarkoitus on parantaa liikenteen sujuvuutta kaupunkien ympärillä, kun säteittäiset tiet helpottavat sitä kaupungista sisään ja ulos. Kehäteiden avulla ohikulkuliikenne saadaan ohjattua kaupungin keskustan ulkopuolelle ja kaupungin sisäinen poikittaisliikenne pois pienemmiltä teiltä.
Kehätiet Suomessa

Kehä I, seututie 101
Kehä II, seututie 102
Kehä III, kantatie 50
Kehä IV, seututie 152 (suunnitelmissa Helsingin lentoaseman pohjoispuolelle Vantaan ja Tuusulan rajalle)
Epävirallinen 'Kehä V', paikoin viralliseltakin nimeltään Kehätie, koostuu teistä valtatie 25 ja kantatie 55 ja kulkee 202 km matkan Kehä III:n suuntaisesti, mutta kauempana Helsingistä, välillä Hanko-Lohja-Hyvinkää-Mäntsälä-Porvoo
Tampereen kehätie (entinen kantatie 60), jonka läntinen osa on valtatietä 3 (E12) ja itäinen osa valtatietä 9 (E63)
Ohikulkutie, kantatie 40 (E18)
Poikkimaantie / Raitotie
Kehätiet eri maissa

Euroopan pisin kehätie on Berliiniä kiertävä Bundesautobahn 10, pituudeltaan 196 kilometriä.
Yhdysvalloissa monet kehätiet (engl. Beltway) ovat osa Interstate highway -järjestelmää. Washington D.C. on ainut kaupunki, joka ei sijaitse lainkaan samassa osavaltiossa kuin sitä kiertävä kehätie. Pääkaupunkia kiertävää I-495-kehätietä kutsutaan nimellä Capital Beltway.
Aiheesta muualla

Kuvia tai muita tiedostoja aiheesta Kehätie Wikimedia Commonsissa
Ravensburg

| Ravensburg |
| --- | --- |

 vaakuna
 Ravensburg
 Koordinaatit: 47°47′N, 9°37′E 
Valtio:  Saksa
Osavaltio:  Baden-Württemberg
Hallintopiiri:  Tübingen
Piirikunta:  Ravensburg
Pinta-ala:  
 – Kokonaispinta-ala:  92,04 km²
Korkeus:  450 m
Väkiluku (30.6.2022):  51 198
 – Väestötiheys:  556 as./km²
Postinumero:  88212–88214
 
 www.ravensburg.de  
Infobox OKVirheellinen NIMI-arvo: 
Ravensburg  kuuntele ääntämys (ohje) on kaupunki Baden-Württembergin osavaltion kaakkoisosassa Saksassa. Se on samannimisen piirikunnan hallinnollinen keskus. Kesäkuun 2022 lopussa kaupungissa oli 51 198 asukasta. Kaupunki sijaitsee Schussenjoen laaksossa Bodenjärven lähistöllä. Lukuisten keskiaikaisten torniensa ansiosta kaupunkia on kutsuttu ”Schwabenin Nürnbergiksi”. Suurkaupungit München, Stuttgart ja Zürich ovat noin kahden tunnin ajomatkan etäisyydellä. Ulm, Konstanz ja Bregenz ovat alle tunnin ajomatkan päässä. Ravensburgin tunnetuin vuosittainen tapahtuma on Rutenfest.
Historia

Varhaisin kirjallinen maininta Ravensburgista on vuodelta 1088. Kaupungin perusti Welfien suku. Vuonna 1191 kaupunki siirtyi Hohenstaufenin suvulle. Conradinin kuoltua vuonna 1268 Napolissa Hohenstaufenin suku sammui ja heidän maansa siirtyivät Pyhän saksalais-roomalaisen keisarikunnan haltuun. Kuten useista muista Schwabenin kaupungeista, myös Ravensburgista tuli keisarillinen kaupunki (Freie Reichsstadt) vuonna 1278. Kaupunkia valvomaan rakennettiin sen korkeimmalle kohdalle 50 metriä korkea Pyhän Mikaelin torni (St.-Michaels-Turm). Kansan suussa jauhonvalkean tornin nimeksi vääntyi pian muotoon ”Mehlsack” (”jauhosäkki”). Nykyisin se on tornin virallinen nimi.
Myöhäiskeskiajalla Ravensburg oli tuon ajan johtavan saksalaisen kauppayhdistyksen Große Ravensburger Handelsgesellschaftin pääpaikka. Yhdistys toimi aluksi lähinnä pellava- ja puuvillakaupan parissa. Paperikauppa tuli mukaan, kun Ravensburgiin avattiin eräs ensimmäisistä Alppien pohjoispuolisista paperitehtaista vuonna 1402. Kaupungin alue laajeni talouskasvun myötä 1300-luvulla. 1530-luvulla Die Große Ravensburger Handelsgesellschaft lakkautettiin ja kaupungin taloudellinen kehitys pysähtyi. Kolmikymmenvuotisen sodan aikana nälkä ja kulkutaudit romahduttivat väkiluvun. Toipuminen kesti kauan ja kaupunkikuva pysyi 1800-luvulle asti lähes ennallaan.
Uskonpuhdistuksen eli reformaation aikana 1500-luvulla julkiset virat jaettiin tasan katolisten ja protestanttien kesken. Jonkin aikaa Ravensburgissa oli sekä katolinen että protestanttinen pormestari. Järjestelmä vakiinnutettiin Westfalenin rauhassa 1648 Ravensburgin lisäksi Augsburgissa, Biberach an der Rißissa ja Dinkelsbühlissä (Paritätische Reichsstädte). Se pysyi voimassa aina 1800-luvulle asti.
Reichsdeputationshauptschluss vuonna 1803 johti keisarillisten kaupunkien yhdistämiseen suuremmiksi kokonaisuuksiksi ja kirkon maaomaisuus valtiollistettiin. Ravenburgista tuli ensin Baijerin erillisalue, eksklaavi Württembergin sisällä. Vuonna 1810 Baijeri ja Württemberg vaihtoivat alueita, jolloin Ravensburgista tuli osa Württembergin kuningaskuntaa. Talouselämä alkoi elpyä. Paperiteollisuuden rinnalle syntyi koneenrakennus- ja tekstiiliteollisuutta. Rautatieyhteyden valmistuminen vuonna 1847 edisti edelleen taloudellista nousua.
Toisen maailmansodan aikana Ravensburgin strateginen merkitys oli vähäinen. Kaupungissa ei ollut merkittävää aseteollisuutta, päinvastoin kuin läheisessä Friedrichshafenissa. Sen sijaan siellä oli Sveitsin Punaisen Ristin suuri tarvikevarasto. Ravensburgin historiallinen keskusta säästyi ilmapommituksilta. Etenkin 1950-luvulla kaupunki laajeni joka suuntaan, lisäksi kaupunkia kasvattivat alueliitokset (nykyiset Eschachin, Schmaleggin ja Taldorfin kaupunginosat). 1980-luvulla Ravensburgin vanha kaupunki entisöitiin ja läpikulkuliikenne kiellettiin.